ມຽນມາ ແລະຫວຽດນາມ ມີປະຕິກິລິຍາ ທີ່ແຕກຕ່າງກັນ ຕໍ່ການແຕ່ງຕັ້ງ ກາກດີນານໃໝ່
ການປະກາດແຕ່ງຕັ້ງ ກາກດີນານໃໝ່ ໂດຍພະສັນຕະປາປາ Francis ​ພາ​ໃຫ້ມີປະຕິກິລິຍາ ທີ່ແຕກຕ່າງກັນ ໃນ ມຽນມາ ແລະຫວຽດນາມ.
ຂ່າວການແຕ່ງຕັ້ງກາກດີນານອົງທຳອິດ ຂອງສາສະໜາໂຣ ມັນກາໂຕລິກຈາກມຽນມາ ກຳລັງໄດ້ຮັບການຕອບຮັບຢ່າງ ເປັນທີ່ຊື່ນຊົມ ຈາກປະຊາຊົນທີ່ນັບຖືສາສະໜາຕ່າງໆ ຢູ່ໃນ ປະເທດດັ່ງກ່າວ ໃນວັນອາທິດທີ່ີຜ່ານມາ ພະສັນຕະປາປາ Francis ໄດ້ແຕ່ງ ຕັ້ງໃຫ້ພະສັງຄະຣາດ Charles Maung Bo ເປັນນຶ່ງໃນຈຳ ນວນ 20 ຄົນ ທີ່ໄດ້ຖືກແຕ່ຕັ້ງໃຫ້ເປັນກາກດີນານໃໝ່ ຊຶ່ງ ເປັນໜ້າທີ່ອັນດັບສອງ ຮອງລົງມາຈາກພະສັນຕະປາປາ ໃນ ການຈັດລະບົບຂັ້ນຂອງສາສະໜາດັ່ງກ່າວ ບັນດາຜູ້ນຳທາງສາສະໜາອຶ່ນໆ ຈາກມຽນມາ ຮວມທັງສາສະໜາ Orthodox ສາສະໜາ ພຸດ ແລະອິສລາມ ຕ່າງກໍໄດ້ສັນລະເສີນການເລືອກເອົາ ພະສັງຄະ ຣາດ Bo ຊຶ່ງເປັນຜູ້ ຮັບຜິດຊອບໃນເຂດສັງຄະມົນທົນນະຄອນຢາງກຸ້ງ ໃນປັດ ຈຸບັນນີ້ ພະ Pyingya Thiha ຂອງສາສະໜາພຸດ ກ່າວວ່າ ທ່ານຫວັງວ່າ ກາກດີນານຄົນໃໝ່ ຈະເປັນກຳລັງໃນທາງບວກ ແກ່ປະເທດຊາດທັງມວນ ມຽນມາ ເປັນປະເທດ ທີ່ຄອບງຳໂດຍສາສະໜາພຸດ ມີປະມານ 700,000 ພັນນັບຖືສາສະໜາກາໂຕລິກຈາກປະຊາຊົນທັງໝົດ ຫລາຍກວ່າ 50 ລ້ານຄົນ ໃນຂະນະດຽວກັນ ຫວຽດນາມ ທີ່ຢູ່ໃກ້ໆນັ້ນ ກໍໄດ້ຮັບພະກາກ ດີນານອົງທີສາມ ນັບຕັ້ງແຕ່ສົງຄາມຫວຽດນາມ ໄດ້ສີ້ນສຸດລົງ ເມື່ອເກືອບ 40 ປີກ່ອນ ພະສັງຄະຣາດ Pierre Nguyen Van Nhon ກໍແມ່ນອີກຜູ້ນຶ່ງ ທີ່ໄດ້ຖືກແຕ່ງຕັ້ງໂດຍພະສັນຕະປາປາ ໃນວັນອາທິດທີ່ຜ່ານມາ ການແຕ່ງຕັ້ງພະສັງຄະ ຣາດ Pierre Nguyen Van Nhon ນີ້ ແມ່ນໄດ້ຮັບການຊົມເຊີຍພຽງເລັກນ້ອຍເທົ່ານັ້ນ ຢູ່ໃນຫວຽດນາມ